CELEX: 31983R0095
Language: el
Date: 1983-01-17 00:00:00
Title: Κανονισμός (ΕΟΚ) αριθ. 95/83 της Επιτροπής της 17ης Ιανουαρίου 1983 που τροποποιεί τον κανονισμό (ΕΟΚ) αριθ. 3303/82 όσον αφορά ορισμένους συντελεστές που πρέπει να εφαρμοστούν για τα γαλακτοκομικά προϊόντα που ενσωματώνονται στα σύνθετα τρόφιμα

Avis juridique important

|

31983R0095

Κανονισμός (ΕΟΚ) αριθ. 95/83 της Επιτροπής της 17ης Ιανουαρίου 1983 που τροποποιεί τον κανονισμό (ΕΟΚ) αριθ. 3303/82 όσον αφορά ορισμένους συντελεστές που πρέπει να εφαρμοστούν για τα γαλακτοκομικά προϊόντα που ενσωματώνονται στα σύνθετα τρόφιμα  

Επίσημη Εφημερίδα αριθ. L 014 της 18/01/1983 σ. 0005 - 0005 Φινλανδική ειδική έκδοση: Κεφάλαιο 3 τόμος 15 σ. 0230  Σουηδική ειδική έκδοση: Κεφάλαιο 3 τόμος 15 σ. 0230 

***** ΚΑΝΟΝΙΣΜΟΣ (ΕΟΚ) αριθ. 95/83 ΤΗΣ ΕΠΙΤΡΟΠΗΣ  της 17ης Ιανουαρίου 1983  που τροποποιεί τον κανονισμό (ΕΟΚ) αριθ. 3303/82 όσον αφορά ορισμένους συντελεστές που πρέπει να εφαρμοστούν για τα γαλακτοκομικά προϊόντα που ενσωματώνονται στα σύνθετα τρόφιμα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στον γεωργικό τομέα σαν συνέπεια της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3439/82 (2), και ιδίως το άρθρο 6,  Εκτιμώντας:  ότι τα νομισματικά αντισταθμιστικά ποσά που θεσπίστηκαν με τον κανονισμό (ΕΟΚ) αριθ. 974/71 έχουν καθοριστεί με τον κανονισμό (ΕΟΚ) αριθ. 1235/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 88/83 (4) ·  ότι ο κανονισμός (ΕΟΚ) αριθ. 3303/82 της Επιτροπής (5) αντικατέστησε, από τις 20 Σεπτεμβρίου 1982, τους συντελεστές για το αποκορυφωμένο γάλα σε σκόνη ή για τη ζωοτροφή που περιέχει αποκορυφωμένο γάλα σε σκόνη το οποίο πωλήθηκε υπό τους ειδικούς όρους των κανονισμών της Επιτροπής (ΕΟΚ) αριθ. 368/77 (6) και (ΕΟΚ) αριθ. 443/77 (7), όπως τροποποιήθηκαν τελευταία από τον κανονισμό (ΕΟΚ) αριθ. 85/83 (8), λόγω της σημαντικής τροποποιήσεως στην τιμή πωλήσεως του αποκορυφωμένου γάλακτος σε σκόνη, που έγινε στις 3 Νοεμβρίου 1982· ότι ορισμένες ποσότητες αποκορυφωμένου γάλακτος σε σκόνη που αγοράστηκαν πριν από αυτή την ημερομηνία και έχουν παραληφθεί σε πολύ απομακρυσμένες αποθήκες δεν μπόρεσαν να μεταφερθούν πριν από τις 20 Δεκεμβρίου 1982· ότι πρέπει να προβλεφτεί για τις ποσότητες αυτές ώστε οι οικονομικοί φορείς να μπορέσουν, με ορισμένους όρους και ύστερα από αίτησή τους, να χρησιμοποιήσουν τους παλαιούς συντελεστές·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών και της Επιτροπής Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 3303/82 προστίθεται η εξής παράγραφος:  «3. Ωστόσο, οι συντελεστές 0,30 και 0,53 αντίστοιχα, εξακολουθούν να εφαρμόζονται, ύστερα από αίτηση του οικονομικού φορέα, στις ποσότητες προϊόντων για τις οποίες προσκομίζεται απόδειξη ότι το αποκορυφωμένο γάλα σε σκόνη έχει αγοραστεί πριν από τις 3 Νοεμβρίου 1982».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 20 Δεκεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 17 Ιανουαρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 106 της 12. 5. 1971, σ. 1.  (2) ΕΕ αριθ. L 362 της 23. 12. 1982, σ. 4.  (3) ΕΕ αριθ. L 142 της 20. 5. 1982, σ. 1.  (4) ΕΕ αριθ. L 13 της 15. 1. 1983, σ. 11.  (5) ΕΕ αριθ. L 350 της 10. 12. 1982, σ. 8.  (6) ΕΕ αριθ. L 52 της 24. 2. 1977, σ. 19.  (7) ΕΕ αριθ. L 58 της 3. 3. 1977, σ. 16.  (8) ΕΕ αριθ. L 13 της 15. 1. 1983, σ. 7.